Vila Samassa (Ljubljana, 1880)
Vila Samassa, ki danes stoji nad Karlovško cesto, je nastala leta 1871. Družina Samassa je bila takrat najpomembnejša zvonarska rodbina v Ljubljani. Anton Samassa je igral vidno vlogo tudi v javnem življenju, bil je denimo podpornik pesnika Franceta Prešerna in njegovega kroga. Njegov sin Albert, ki je razširil proizvodnjo na številne umetnoobrtne in proizvodne izdelke, je poleg mogočne vile postavil tudi tovarno kovinskih izdelkov s parnim pogonom na zemljišču, ki ga je kupil v Zvonarski ulici na bližnjih Prulah. Zaradi komunikacije s tovarno je uvedel prvi telefon v Ljubljani že leta 1881 (Ljubljana je svojo telefonsko centralo dobila leta 1897). Sodeloval je tudi z vojaško mornarico v Trstu. V času prve svetovne vojne je proizvodnja začela upadati. Takrat je posel že prevzel Albertov sin Maks Samassa, ki se je leta 1919 odselil na Dunaj, podjetje pa prodal Jadranski banki.Leta 1959, ko so pod Ljubljanskih gradom zgradili predor, ki je povezal Prule in Poljane, so vilo Samassa precej odrezali od Karlovške ceste. S posegom je izgubila del vrta in dvorišča, s tem pa tudi del svoje veličine.
Keywords: Karlovška cesta; Ljubljana (stare razglednice)